Մարիա Բանուշիչ

**Մարիա Բանուշիչ** (; ), խորվաթական ծագումով շվեդ ֆուտբոլիստ, ով հանդես է գալիս իտալական «Նապոլիի» հարձակվողի դիրքում: Նախքան այնտեղ տեղափոխվելը նա խաղացել է շվեդական Դամալսվենսկանի «Լինչյոպինգ», «Էսկիլստունա Յունայթեդ» և «Քրիստիանստադ» ակումբներում՝ մրցաշրջանը անցկացնելով նաև Անգլիայի Կանանց ֆուտբոլի ասոցիացիայի սուպերլիգայում «Չելսիի» կազմում: Շվեդիայի կանանց հավաքականի կազմում իր նորամուտը նշել է 2014 թվականի նոյեմբերին։ Նախկինում նա իր մարզաշապիկի վրա կրում էր Մարեդինյոյի անունը, կոչում, որն ի սկզբանե տրվել էր հոր կողմից, ի պատիվ բրազիլիացի ֆուտբոլիստ  Ռոնալդինյոյի։

## Ակումբային կարիերա
2012 թվականին Բանուշիչը Շվեդիայի առաջին դիվիզիոնի «Սիրիուս» ակումբի կազմում խփել է 16 գոլ, ինչով գրավել է Շվեդիայի բարձրագույն դիվիզիոնի՝ Դամալսվենսկանի ակումբների ուշադրությունը։ Բանուշիչը լավ տպավորություն թողեց 2013 թվականին «Քրիստիանստադ» ակումբ տեղափոխվելուց անմիջապես հետո: Նրա թիմակիցը և նրա հայրենակիցը (ծնունդով Ուփսալայից) Յուսեֆին Էքվիստը նրան անվանել է համաշխարհային կարգի պոտենցիալ խաղացող (շվեդ.` varldsspelare), իսկ մարզիչ Էլիսաբեթ Գունարսդոտիրը նրան հայտարարել Է Շվեդիայի կանանց ֆուտբոլի պատմության մեջ ամենամեծ տաղանդը։

Բանուշիչի գոլը «Քրիստիանստադին» առաջ մղեց հաշվի մեջ 2014 թվականի Շվեդիայի գավաթի եզրափակչում, սակայն թիմը, ի վերջո, 1-2 հաշվով պարտություն կրեց «Լինչյոպինգից»։ Մրցաշրջանի ավարտից հետո նա որոշեց հեռանալ «Քրիստիանստադից» և վերադարձավ Ուփսալա, որտեղ քննարկեց Շվեդիայի և արտերկրի այլ ակումբների մի քանի առաջարկներ։ Բանուշիչը Լոնդոնի «Չելսի» տեղափոխության շուրջ համաձայնության է եկել 2015 թվականի հունվարին։

Բանուշիչը «Չելսիի» հիմնական կազմում հանդես է եկել 2015 թվականի առաջնության իր 8 հանդիպումներից երեքում, որը ակումբը հաղթել է: Նա պահեստայինների թվում էր 2015 թվականի Անգլիայի կանանց գավաթի եզրափակչում, որում «Չելսին» 1:0 հաշվով հաղթեց «Նոթս Քաունթիին»: Այս մրցաշարի եզրափակիչն առաջին անգամ անցկացվեց Ուեմբլի մարզադաշտում։ Բանուշիչի դիրքը թիմում ավելի վատացավ, երբ «Չելսին» գերազանցեց բրիտանական տրանսֆերային ռեկորդը՝ մրցաշրջանի ընթացքում պայմանագիր կնքելով Ֆրեն Քերբիի հետ:

2015 թվականի դեկտեմբերին Բանուշիչը հայտարարել է, որ 2016 թվականին կվերադառնա Շվեդիա՝ խաղալու Դամալսվենսկանի «Էսկիլստուն Յունայթեդ» ակումբում։

## Կարիերան հավաքականում
2013 թվականի հունիսին Բանուշիչը Շվեդիայի հավաքականի կազմում ընդգրկվել է նրա գլխավոր մարզիչ Պիա Սունդհագեի կողմից Բրազիլիայի հետ ընկերական խաղում, որն ավարտվել է ոչ-ոքի՝ 1:1 հաշվով։ Նա հույս ուներ անհավանական մարտահրավեր նետել Շվեդիայի կանանց հավաքականին Եվրոպայի 2013 թվականի առաջնության համար, բայց չստացավ, այլ փոխարենը մեկնեց 2013 թվականի Եվրոպայի մինչև 19 տարեկան աղջիկների առաջնությանը:

2014 թվականի նոյեմբերին Բանուշիչը Շվեդիայի հավաքականի կազմում նորամուտը նշել է Լոս Անջելեսում կայացած Կանադայի դեմ խաղում։ Շվեդուհիների 0:1 հաշվով պարտությամբ ավարտված հանդիպումը կայացել է առանց հանդիսատեսի, սակայն, միևնույն է, համարվել է ՖԻՖԱ-ի լիարժեք միջազգային հանդիպում։ Բանուշիչը հիասթափված էր արդյունքից, սակայն գոհ էր իր խաղից երկրորդ խաղակեսում փոխարինման դուրս գալուց հետո: Նա նաև հույս ուներ, որ հավաքականի կազմում կլինի 2015 թվականի աշխարհի առաջնությունում։

## Ծանոթագրություններ

## Արտաքին հղումներ
* Профиль на сайте Шведского футбольного союза (SvFF)

 

Կատեգորիա:Կանանց ֆուտբոլի հարձակվողներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Չելսիի ֆուտբոլիստներ